Când ar putea România să adere la OCDE. Luca Niculescu (MAE): „12 din 12 evaluări, propuse pentru 2024, încheiate”
Secretarul de stat în cadrul Ministerul Afacerilor Externe Luca Niculescu, coordonator național pentru procesul de aderare la OCDE, anunță că România a încheiat cu succes toate cele 12 evaluări pe care și le propusese în 2024, în vederea aderării la OCDE, subliniind că mai sunt alte 13 evaluări și, dacă menținem ritmul de până acum, vom intra în OCDE în 2026, așa cum ne-am propus.